7 વર્ષના બાળકને ઘણા સમયથી પેટમાં દુખાવો રહેતા ગાંધીનગર સિવિલ હોસ્પિટલમાં સારવાર માટે લાવવામાં આવ્યો હતો. અહીં સર્જરી વિભાગના ડૉક્ટરોએ રિપોર્ટ કરાવતા તેના સ્વાદુપિંડમાં પથરી જોવા મળી હતી. ઓપરેશન કરવા સિવાય કોઇ રસ્તો ન હતો. બાળકના પેટમાં રહેલી પથરી દુર કરવા માટે કરવામાં આવેલ આ ઓપરેશન ચાર કલાક ચાલ્યું હતું અને આખરે ડૉક્ટરોને બાળકના પેટમાં રહેલી જીવલેણ પથરી દુર કરવામાં સફળતા મળી હતી. ઓપરેશન કરનાર ડૉ. લાખાણીએ જણાવ્યું હતું કે, આ બાળકના સ્વાદુપિંડમાંથી અસંખ્ય પથરી કાઢવામાં આવી હતી. સ્વાદુપિંડના નાના આંતરડા સાથે જોડાણ કરવામાં આવ્યું હતું. બાળકને બરોળ ઉપર સોજો જોવા મળતા તપાસ કરતા નસ બ્લોક હતી. પરિણામે બરોડને પણ દુર કરવામાં આવી હતી.